Хайнрих Хайне
Изпълнени с взаимни чувства бяхме…

Превод от немски: Димитър Стоевски, 1947

chitanka.info

Изпълнени с взаимни чувства бяхме

и все пак се понасяхме прекрасно;

„на мъж и на жена“ дори играхме,

но без раздор и крамоли ужасни.

В доволство пълно, в радост безметежна,

целувахме и милвахме се нежно;

накрая и на „криеница“ ние

веднъж играхме в горския гьстак

и тъй добре успяхме да се скрием,

че нивга не намерихме се пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.